
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 934 


3 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στις εκτός 
σχεδίου περιοχές «Βαρειά-Ακρωτήρι» και «Κουμ- 


κό»του δήμου Μυτιλήνης (Ν. Λέσβου). 1 

Τροποποίηση του ρυμοτομικού σχεδίου πόλης Πτολε- 

μάίδας στα Ο.Τ. 553, 573 και 574. 2 

Τροποποίηση στο εγκεκριμένο ρυμοτομικό σχέδιο του 
οικισμού επέκτασης Περίστασης στα Ο.Τ. 171α και 
171 β του Δήμου Παραλίας. 3 


ΑΠΟΦΑΣΕΙ Σ 

Αριθ. 32740 (1) 

Αναστολή χορήγησης οικοδομικών αδειών στις εκτός 
σχεδίου περιοχές «Βαρειά-Ακρωτήρι» και «Κουμκό» 
του δήμου Μυτιλήνης (Ν. Λέσβου). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις της παρ.3 περιπτ.γτου άρθρου 29 του 
Ν.2831/2000 «Τροποποίηση των διατάξεων του 
Ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140), όπως αυτό αντικα- 
ταστάθηκε με το άρθρο 10 του Ν. 3044/2002 «Μεταφορά 
Συντελεστή Δόμησης και ρυθμίσεις άλλων θεμάτων αρ¬ 
μοδιότητας Υπουργείου Περιβάλλοντος, Χωροταξίας και 
Δημοσίων Έργων (Α' 197). 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν.2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

4. Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 


Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων» (Β' 1484). 

5. Την 424/24.7.2003 γνωμοδότηση του Δημοτικού Συμ¬ 
βουλίου Μυτιλήνης. 

6. Το 140/2003 υπηρεσιακό σημείωμα της Διεύθυνσης 
Πολεοδομικού Σχεδιασμού. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1) Αναστέλλεται για έξι (6) ακόμη μήνες η έκδοση οικο¬ 
δομικών αδειών στις εκτός σχεδίου περιοχές «Βαρειά- 
Ακρωτήρι» και «Κουμκό» του δήμου Μυτιλήνης (Ν. Λέ¬ 
σβου), στις οποίες είχε επιβληθεί αναστολή με τις 
32119/7614/10.12.2001 (Δ' 1083), 13057/5.7.2002 (Δ' 599) 
και 5648/10.2.2003 (Δ' 159) αποφάσεις της Υφυπουργού 
Περιβάλλοντος, Χωροταξίας και Δημοσίων Έργων, όπως 
οι περιοχές φαίνονται στα διαγράμματα που συνοδεύουν 
την πρώτη απόφαση. 

2) Της παραπάνω αναστολής εξαιρείται: 

α) Η έκδοση αδειών κατεδάφισης κτιρίων και η αναθεώ¬ 
ρησή τους. 

β) Η αναθεώρηση ισχυουσών οικοδομικών αδειών για: 

- αλλαγή του επιβλέποντος το έργο μηχανικού, 

- αλλαγή της χρήσης του κτιρίου εφόσον η αϊτού μενη 
επιτρέπεται από τις ισχύουσες πολεοδομικές διατάξεις, 

- αλλαγή του τίτλου ή του ονόματος στο οποίο έχει εκ- 
δοθεί η άδεια, 

- μερική ή ολική τροποποίηση της αρχιτεκτονικής ή στα¬ 
τικής μελέτης του έργου χωρίς αύξηση του συντελεστή 
δόμησης ή του όγκου του κτιρίου. 

γ) Η αναθεώρηση οικοδομικών αδειών για παράταση 
του χρόνου ισχύος τους. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2494 (2) 

Τροποποίηση του ρυμοτομικού σχεδίου πόλης Πτολε- 
μα'ΐδας στα Ο.Τ. 553, 573 και 574. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Τις διατάξεις του Ν. Δ/τος 17/7/23 όπως μεταγενέ¬ 
στερα τροποποιήθηκαν και συμπληρώθηκαν. 

2. Τα άρθρο 9 και 10 (περί αρμοδιοτήτων) του 
Ν.3044/2002 (ΦΕΚ197Α/27.8.2002) για μεταφορά συντε¬ 
λεστή δόμησης και ρυθμίσεων άλλων θεμάτων αρμοδιό¬ 
τητας ΥΠΕΧΩΔΕ. 

3. Το Ν. 1337/83 όπως ισχύει σήμερα. 

4. Το ρυμοτομικό σχέδιο του Δ. Πτολεμαϊδας. 

5. Τη με αριθμό 629/2002 απόφαση Δ.Σ. Πτολεμαϊδας. 

6. Τη 19/2003 θετική γνωμοδότηση Συμβουλίου 
ΠΕ.ΧΩ.ΔΕ. Ν. Κοζάνης που διατυπώθηκε στην 6η Συνε¬ 
δρίαση Θέμα Μόνο. 

7. Το γεγονός ότι το ΟΤ 574 είναι χαρακτηρισμένο στο 
βόρειο τμήμα του «πολιτιστικά», στο νότιο τμήμα του 
«πλατεία» και στο ανατολικό τμήμα του «πράσινο», ενώ 
διαχωρίζεται από το ΟΤ 573 με πεζόδρομο πλάτους 4 μ. 

8. Το γεγονός της ύπαρξης των κτιριακών εγκαταστά¬ 
σεων συλλόγου (Πολιτιστικό Κέντρο Μικρασιατών) στη 
θέση που είναι χαρακτηρισμένος «πλατεία»(στο ΟΤ 574). 

9. Το γεγονός ότι το ΟΤ 553 έχει χρήση «Γενική Κατοι¬ 
κία» σύ μφωνα με το 13504/2003 έγγραφο της Δ/νσης Πε¬ 
ριβαλλοντικών Υπηρεσιών του Δ. Πτολεμαϊδας. 

10. Τα αποδεικτικά επίδοσης προς τους ενδιαφερομέ¬ 
νους. 

11. Το γεγονός ότι δεν έχει υποβληθεί καμία ένσταση 
κατά της παραπάνω απόφασης σχετικά με την τροποποί¬ 
ηση σύμφωνα με τη 1177/03 βεβαίωση του Δημάρχου 
Πτολεμαϊδας. 

12. α) Το Ν.2218/13-6-94 (ΦΕΚ90Α/13.6.94) περί «ίδρυ¬ 
σης Νομαρχιακής Αυτοδιοίκησης κλπ», όπως συμπληρώ¬ 
θηκε με το Ν.2240/15.9.94(ΦΕΚ 153Α/15.9.94). 

β) Τη 19/13.3.95 (ΦΕΚ 27.4.95) απόφαση Νομαρχιακού 
Συμβουλίου. 


13. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του οικείου Ο.Τ.Α., αποφασίζουμε: 

Την τροποποίηση του ρυμοτομικού σχεδίου πόλεως 
Πτολεμαϊδας στα Ο.Τ. 553, 573, και 574 όπως φαίνεται 
στο συνημμένο τοπογραφικό διάγραμμα. Ειδικότερα 
αποφασίζουμε: 

Α) Την αλλαγή χρήσης του νότιου τμήματος του ΟΤ 574 
από Κ.Χ. (πλατεία, πράσινο, πεζόδρομο) σε χώρο ανέγερ¬ 
σης κοινωφελούς κτιρίου πολιτιστικών εκδηλώσεων - «πο- 
λιτισπκά», την ενσωμάτωση του τμήματος αυτού στο ΟΤ 
573 και τη διάνοιξη νέου πεζοδρόμου πλάτους 4 μ., μετα¬ 
ξύ των Ο.Τ. 574 και Ο.Τ. 573, όπως αυτά εμφανίζονται με 
τη νέα τους μορφή στα συνημμένα τοπογραφικό δια¬ 
γράμματα. 

Β) Σε αντιστάθμισμα για το ισοζύγιο κοινόχρηστων 
εκτάσεων, την αλλαγή χρήσης από «γενική κατοικία» σε 
Κ.Χ. (πλατεία, πεζόδρομο) στο νότιο τμήμα του ΟΤ553, με 
τη δημιουργία νέου ΟΤ του 552, το οποίο χαρακτηρίζεται 
ως «πλατεία», διαχωρίζεται δε από το υπόλοιπο ΟΤ 553 με 
πεζόδρομο πλάτους 4 μ. 

Αποτέλεσμα των παραπάνω είναι να έχουμε ισοζύγιο 
των Κ.Χ. εκτάσεων στην υπόψη πολεοδομική ενότητα του 
Δ. Πτολεμαϊδας και αύξηση των κοινωφελών εκτάσεων. 

Η παρούσα απόφαση και τα τοπογραφικό διαγράμματα 
που τη συνοδεύουν (κλ: 1:1000) να αναρτηθούν στο κτίριο 
της Νομαρχίας Κοζάνης, Δ/νση Πολεοδομίας 3ος όρο¬ 
φος, για 15 ημέρες μετά τη δημοσίευση του λεκτικού της 
απόφασης και του τοπογραφικού διαγράμματος που το 
συνοδεύει στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 14 Αυγούστου 2003 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΤΡΟΠΟΠΟΙΗΣΗ ΤΩΝ Ο,Τ. 553, 573, 
ΙΣΧΥΟΥΣΑ ΡΥΜΟΤΟΜΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΒΕΒΑΙΩΣΗ 

Ο ΑΜΗΑΡΚΪ ΠΤ(»ιίΜ«ΔΑ1 318*10*11 ΟΤΙ ΤΟ 
■>»α* Τα«ΓΡΛ«Κ0 ΔΙΑΓΡΑΜΜΑ 1ΥΝ0ΑΕΤΠ ΤΜΝ 
ΤΤΤ*Ρ 029/2007 Α.Α.Ι 


Π ΙΟΛί ΗΑΙ άΑ IV I /?°Φ 
Ο ΑΝΗΛΙΟΙ 


ΤΡΟΠΟΠΟΙΗΣΗ ΤΟΝ ΟΤ 553, 573 574 

ΣΤΗΝ ΕΠΕΚΤΑΣΗ ΤΟΥ ΣΧεΔΙΟΥ ΓΓνΉΣ ΠΤΟΛεΜΑΙΔΑΣ 

ΕΡΓΟΔΟΤΗΣ ΔΗΜΟΣ ΠΤΟΛΕΜΑΔΑΣ 

ΜΕΛΕΤΗΤΗΣ ΑΡΑΙΛΟΠΟΤΛΟΣ Α ΝΙΚΟΛΑΟΣ 
ΠΟΛΙΤΙΚΟΣ ΜΗΧΑΝΙΚΟΣ 

ΚΑΙΜ.: 11000 

0 ΓΤΧΤΑΖΛΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 21/5735 (3) 

Τροποποίηση στο εγκεκριμένο ρυμοτομικό σχέδιο του οι¬ 
κισμού επέκτασης Περίστασης στα Ο ,Τ. 171 α και 171 β 
του Δήμου Παραλίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγε¬ 
νέστερα τροποποιήθηκαν και συμπληρώθηκαν και ειδικό¬ 
τερα το άρθρο 3. 

2. Το άρθρο 29 του Ν. 2831/2000 «Τροποποίηση των 
διατάξεων του Ν. 1577/1985 Γενικός Οικοδομικός Κανο¬ 
νισμός και άλλες διατάξεις», όπως τροποποιήθηκε με το 
Ν. 3044/26.8.92 «Μεταφορά Συντελεστή Δόμησης και 
ρυθμίσεις άλλων θεμάτων αρμοδιότητας Υ.ΠΕ.ΧΩ.Δ.Ε.» 
(ΦΕΚΑ 197τ.Α'/27.8.2002) άρθρ. 10 που τροποποιείτο άρ¬ 
θρο 29. 

3. Την 48415/1881/27.6.86 (ΦΕΚ 1089Δ/12.11.86) από¬ 
φαση Υπουργού ΠΕ.ΧΩ.Δ.Ε. με την οποία εγκρίθηκε το 
Γενικό Πολεοδομικό Κατερίνης - Σβορώνου - Περίστα¬ 
σης. 

4. Το από 2.3.90 Π.Δ/γμα (ΦΕΚ696 Δ/29.8.88) Έγκρισης 
Πολεοδομικής μελέτης «επέκταση του οικισμού Περίστα¬ 
σης», όπως έχει τροποποιηθεί με τις με αριθμ. α) Τ.Π. 
3850/92, β) 21/2058/96 αποφάσεις Νομάρχη Πιερίας. 

5. Τις 26/2002 και 35/2002 αποφάσεις του Δημ. Συμβου¬ 
λίου Δήμου Παραλίας με τις οποίες γνωμοδοτεί υπέρ της 
τροποποίησης του σχεδίου, όπως φαίνεται στο συν/μένο 
διάγραμμα που αναρτήθηκε και συγκεκριμένα προτείνε- 
ται: α) Η αλλαγή χρήσης σε τμήμα του Ο.Τ. 171 β από χώ¬ 
ρο «Πάρκου» εμβαδού 2829,77 τ.μ. σε χώρο «Πολιτιστι¬ 
κού Κέντρου» με εμβαδόν 1050 τ.μ. και χώρο «Πάρκου» 
εμβαδού 1779,77 τ.μ. 

β) Η συνένωση του χώρου αυτού μετοΟ.Τ. 171α με χρή¬ 
ση «Παιδικού Σταθμού» και ταυτόχρονη κατάργηση τμή¬ 
ματος πεζοδρόμου που υπάρχει ανάμεσα στα Ο.Τ. 171α 
και 171 β. 

γ) Η επιβολή πεζοδρόμου πλάτους 3.00 μέτρων ανάμε¬ 
σα στανέαΟ.Τ. 171ακαι 171 β. 

δ) Προτεινόμενοι όροι δόμησης αυτού του εγκεκριμέ¬ 
νου σχεδίου που είναι: 

1. Ελάχιστο πρόσωπο: 15 μέτρα 

2. Ελάχιστον εμβαδόν: 400 τ.μ. 

3. Συντελεστής δόμησης: 0,8 

4. Συντελεστής κάλυψης: 60% 

5. Μέγιστο επιτρεπόμενο ύψος: 9 μέτρα 

6. Το γεγονός ότι δεν υποβλήθηκαν ενστάσεις. 

7. Το 29/1.7.2003 διαβιβαστικό του ΣΧΟΠ με το οποίο 


στάλθηκε απόσπασμα πρακτικού της από 12 Ιουνίου 2003 
συνεδρίασής του (συνέχεια της από 5.6.03), (θέμα 8ο), 
σύμφωνα με το οποίο το συμοβύλιο γνωμοδοτεί υπέρ της 
προτεινόμενης τροποποίησης του εγκεκριμένου ρυμοτο¬ 
μικού σχεδίου, σύμφωνα με την εισήγηση της υπηρεσίας 
και συγκεκριμένα προτείνεται: 

α) Η αλλαγή χρήσης σε τμήμα του Ο.Τ. 171 β από χώρο 
«Πάρκου» εμβαδού 2829,77 τ.μ. σε χώρο «Πολιτιστικού 
Κέντρου» με εμβαδόν 1050 τ.μ. και χώρο «Πάρκου» εμβα¬ 
δού 1779,77 τ.μ. 

β) Η συνένωση του χώρου αυτού μετοΟ.Τ. 171α με χρή¬ 
ση «Παιδικού Σταθμού» και ταυτόχρονη κατάργηση τμή¬ 
ματος πεζοδρόμου που υπάρχει ανάμεσα στα Ο.Τ. 171α 
και 171 β. 

γ) Η επιβολή πεζοδρόμου πλάτους 3,00 μέτρων ανάμε¬ 
σα στανέαΟ.Τ. 171ακαι 171 β. 

δ) Προτεινόμενοι όροι δόμησης αυτούς του εγκεκριμέ¬ 
νου σχεδίου που είναι: 

1. Ελάχιστο πρόσωπο: 15 μέτρα 

2. Ελάχιστο εμβαδόν: 400 τ.μ. 

3. Συντελεστής δόμησης: 0,8 

4. Συντελεστής κάλυψης: 60% 

5. Μέγιστο επιτρεπόμενο ύψος: 9 μέτρα 

όπως φαίνεται στο συν/νο διάγραμμα, αποφασίζουμε: 

Εγκρίνουμε την τροποποίηση στο εγκεκριμένου ρυμο¬ 
τομικό σχέδιο της επέκτασης του οικισμού Περίστασης 
του Δήμου Παρλίας στα Ο.Τ. 171α και 171 β, σύμφωνα με 
τη γνωμοδότηση του Σ.Χ.Ο.Π., όπως φαίνεται στο συν/νο 
διάγραμμα που συνοδεύει την παρούσα απόφαση και 
προτεινόμενους όρους δόμησης αυτούς του εγκεκριμέ¬ 
νου σχεδίου που είναι: 

1. Ελάχιστο πρόσωπο: 15 μέτρα 

2. Ελάχιστο εμβαδόν: 400 τ.μ. 

3. Συντελεστής δόμησης: 0,8 

4. Συντελεστής κάλυψης: 60% 

5. Μέγιστο επιτρεπόμενο ύψος: 9 μέτρα 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
οικείου ΟΤΑ. 

Τ ο συν/νο διάγραμμα θα αναρτηθεί μετά τη δημοσίευση 
της απόφασης για 15 ημέρες στο Δήμο Κατερίνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 14Αυγούστου 2003 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 

